paragraph_text: Visina je jedna od dimenzija ljudskog tijela, koja se obično izražava u centimetrima, gdjegdje i u palcima, te odnosi se na duljinu uspravne osobe od stopala do tjemena. Uglavnom je genetski uvjetovana, te raste najviše do 25. godine života, dok u starosti neznatno opada. Najniži ljudi na svijetu su Pigmeji, obično visoki 120-135 cm. Područje s najvišom prosječnom visinom su Dinaridi (uključuje i dio Hrvatske), s prosjekom od 185,6 cm za muškarce te 171 za žene (2005., 17-godišnjaci ), a s najnižom Indonezija, kojoj prosjek za muškarce iznosi 158 cm, a za žene 147 (1997., 50+ ). Svjetski prosjek iznosi oko 175 cm za muškarce, te oko 163 cm za žene. Potvrđeno najviši čovjek ikad bio je Robert Wadlow (272 cm), a najniži Gul Mohammed (57 cm).